Allerede i skolen synes han at have tjent lidt ved at handle med bøger, som han fik fra [[København]]; efter at være blevet student forrettede han kommissioner ved bogauktioner, og [[1770]] har efter traditionen hans køb og salg af bøger antaget fastere former. Muligvis overtog han ved denne tid den Schiønningske bogforretning, og sikkert er det, at forlag fra den Kanneworfske boghandel 1771 blev fortsat af Gyldendal, der i [[1772]] synes at have begyndt sit selvstændige forlag. Hans første udgivelse var en fortegnelse over [[Trykkefrihedstiden]]s litteratur, som udkom i 3 bind i perioden 1770-73, hvortil han selv bidrog med flere af anmeldelserne.<ref>Henrik Horstbøll, 2001, s. 13.</ref> Derudover skrev han også anmeldelser til ''[[Lærde efterretninger]]'' og redigerede muligvis også tidsskriftet i perioden [[1778]]-[[1782|82]].<ref>C. Nyrop, s. 40-41.</ref>
Historie Erhvervsliv Organisationer Uddannelsesinstitutioner